钦定古今图书集成/历象汇编/庶征典/第066卷 > 《观象玩占》 > 《日旁云气占》
## 钦定古今图书集成/历象汇编/庶征典/第066卷 > 《观象玩占》 > 《日旁云气占》

日有珥。《孝经内记》曰：“人主有喜，为拜将，若有子孙。一
曰日珥，有风，女主忧。”日朝有珥。甘氏曰：“纯白为丧间，
赤为兵间，青为病间，黑为水间，黄为喜。”《乙巳占》曰：“朝
有珥，国主有耽乐之事，不可行；女主戒之，不则有忧。
日夕有珥，赤黑白，有大咎，有军在外。而日珥，有喜，两
军相当，军欲和解，珥所临者，喜。在日东，东军胜；日西”，
西胜，无军在外珥为拜将。

日珥北方以及三方，必疾雷。

日左珥，人君有阴私事。右珥，色赤黑，裔人起兵，边邑
有叛者。左右有黄珥，国有赦令。

“日珥而张”，人主有忧，听于外。

日有两珥，色黄白润泽，有喜。

日有交珥，聚一方，众兵皆起，军在外者罢。

“日有四珥，天子立侯王，亦为有子孙喜，不出三年。”京
房曰：“日出四珥，将军亡；日入四珥，有兵；一曰日珥四
面，色晕红黄，不出一年，兵起，大旱火灾。”

日有五珥，国忧，兵起；一曰朔一珥，主风雨；三珥，大风；
四珥，兵起，大旱，臣叛。日有六珥。《甘氏》曰：“是谓大提，不
出六十日，其分有丧。”有赤云掩日，有亡国。日珥中有
赤云贯日，名士死。

多珥临日，有客来言北方事。

两军相当珥，等无相奈何。

日黄抱君，得地。《洛书摘亡辟》曰：“日抱，黄白润泽，中赤
外青，天子喜，有来降者；军在外，不战，敌降，军罢；色青，
将忧；色青赤，兵忧；白，有丧；黑将死。”

“日三抱”，天子喜，色赤黄白皆吉。

日“四旁各有重抱，《四方信附》。”

日“旁抱五重”，战，顺抱者胜。

日旁有黑抱，战胜无军，有欲和亲者。甘氏曰：“两军相
当，日有两抱相等，光衰者，败；同时而消，则无胜负。
日旁有黄气如人像者，人主有贤佐。”

日有背，其分有反逆，边将欲去，背多者反多。

日四旁俱有背，四方俱有反者。

日有璚臣谋反，一璚，万人死。其下四璚、五璚，反者，如
璚之数。

日旁有一直，有人欲自立，从其所击者，胜。

日旁有一直，有一人自立。四旁皆有直，四方皆欲自
立。《夏氏占》曰：“黄直，君立臣；青直；赤直，臣自立。”又曰：“日
直，中赤外青，自立者不成，黄白润泽成。”

日旁有交，从交所击者胜。

日有四提，不出其年，大兵大饥，有大雨，则灾不成。
日有六提，布贵，天下乱，人主恶之。

日晕有五色者喜，不得者忧。

日有黄晕，风雨以时，物贱人安；黄晕再重，公卿不职，
工役繁兴，不出一年，谷伤兵起。

日有青晕，不出其旬，有大风大寒，米粟大贵，民疾疫，
一岁再见，贵再倍，五见五倍。青晕再重，不出六十日，
兵起。一曰：“外戚亲族内乱，王者忧亡地。”

日有黑晕，大水伤谷，一曰“灾在用事之臣。”黑晕再重，
内臣贪财；夏霜冬雷，国败民流。

日有白晕，岁多暴风，春雪，民多病狂。白晕再重，所见
国多风雨，民不安，谷贵，不出九十日，有急兵。

日有赤晕，其日有大雨雷震，人畜大热；赤晕再重，蝗
虫百日旱，米贵，盗起；赤晕三重，兵大起；四重五重，天
下大饥，人主忧。

日晕，中赤外青，群臣亲附。外赤《中青》，臣外其心。晕青
黑，女主忧。

日晕浊黑动摇，为恶风雨；不动摇，为忧病；不则有暴
令。

日晕色青，为饥，为忧；色赤，为旱，为兵；色白为丧；色黑，
为水，为病；色润为喜；黄燥，为旱与风。

“日晕再重，其分有攻战；一曰其国有忧；一曰天下有
立王，不则有伐城。”京房曰：“有德之君得天下。”夏侯氏
曰：“日重晕，攻城围邑不拔。”

日重晕，中赤外青，臣有邪谋，不成。

日晕三重，诸侯王反，起兵谷伤，期三年。或曰“大兵拔城，期三日，有反臣。”

日晕四重，攻城围邑，军破败，有反相，国亡主死。
日晕五重，国有女丧，是谓弃光，兵饥地亡，不出三年。
日晕六重，国政反常，兵起国亡。

日晕七重，中国弱，外国强，有急使至。

“日晕八重”，主大乱，天子伤。

日晕九重，天下亡。

“日晕十重，天下兵荒，改立君王。”以上各以所在日辰
及星宿国分占之。

日有交晕，立大夫为将军。交晕无厚薄，交争力势均。
有厚薄，厚者胜。交晕居上者胜。一曰“日有交晕，人主
左右有争，有兵在外，则战。”又曰：“日有交晕而争先，战
不胜。”交晕贯日，其下有破军杀将，客败。交晕抱日，候
其先灭之处，攻之胜。交晕如连环，两国争地，国亡。兵
在外，则两军皆动。

“日晕两旁不合”，《主谋不成》。

日晕不匝，在东东，军胜；西南北方如之，当其空者，败。
日两旁晕相向者，风残五谷。

日半晕，其国相有谋。半晕如鼎，盖有欲和亲者。半晕
东向西裔，欲反入中国；西向东裔，欲入中国，南北如
之。半晕再重，民和，岁吉，以日宿命国。半晕中央广，两
头锐，从有处击，无处胜。晕如车轮之半，军在外者罢，
无军在外，则兵起。

日晕如井，干如车轮，其国以兵亡。

日晕有方，天下不和，兵起国败。

日晕先起而先灭者，当其方者败；后匝而后灭者，当
其方者胜。

日抱有一珥，色白润泽，中赤外青，平旦至食时见，天
子有喜；日中至日入时见，色苍白，为忧；从外来。以喜
事告者，不可信。

日珥外有抱，人主子孙昌。

日抱有两珥，天子有喜。下有黄气如月，名曰“遗德”，太
子有喜。一曰“重抱有珥”，在左右，有来降附者。

日抱三重，有两方珥，色皆黄白润泽，天子战胜，外兵
来降。珥方者，兵也。

“日抱珥而顺珥”，皆为喜。多抱珥，则国欢而和洽。
“日戴而珥”，天子有喜贺子孙之事。

日重戴，左右珥，天子得地，若有所立。

日戴且冠，不中日者，名曰“附。”中赤外青，色黄润泽，天
子有臣暴得宠者。

日两珥：有直出，珥中赤，外青，黄白润泽，天子有珠宝，
喜立侯王。日缨而珥，后宫有喜。

《日》：“一抱一背为破走”，抱顺而背逆。顺抱击者胜，无军
在外。一抱一背者臣不和，有顺有逆，抱所在顺，背所
在逆也。

日重抱，且背顺抱击者，胜得地。

日背而内有璚色，中黑外赤，大臣及天子大忧，乱从
中起。

日有背璚在日南及三方国有反臣。

日“背璚重累”，小人略地，大人争时。“背璚颠倒相贯”下
作乱，天子灭。

日有四背璚，臣射，主内乱，兵起。背璚有芒刺，向内为
外胜，向外为内胜。

日有二背一直，大臣欲自立。

“日有背璚四，直交其中，臣欲为邪色。中青外赤，有芒
刺为逆，中赤外青，无芒刺为谋，此气数见则国危。”
日重抱，左右两珥，有白虹贯日顺抱击者胜，一虹得
一将，二虹得二将。重抱，有三白虹贯抱，至日顺虹击
者破军，二虹杀大将，一虹杀偏将。日重抱，左右有二
珥，有赤虹贯抱，顺虹击胜，二虹得二将，三虹得三将。
日有二直二抱，欲自立者不成，顺抱击之，胜。

日上有冠三重。日下有直虹，不出一年，谷贵人饥，其
年小热，有兵。

日：“抱且背且璚”，逆顺相参。抱多则顺者多；背，璚多则
逆者多。抱明而久，背璚不明而先灭，则顺胜。以是推
之，凡有抱者，以攻战，从抱击之，胜芒刺内则外胜，刺
外则内胜。抱明厚，有芒刺，则逆者灭；背璚明而抱先
去，则忠臣受殃。馀仿此。

日重抱，抱内外有珥且璚，军中不和，以战，顺抱击之，
胜。

日抱两珥，且璚，二虹贯抱，至日，顺虹击者胜。凡虹贯
抱，皆为大战流血。

日晕而珥，宫中多事；七日不雨，审察宫中。一曰“有拜
将，立侯王，天子更令。”一曰“主有谋，军在外者有悔。”一
曰“贵人罢，有反者。”晕而珥于军上，将军易。一曰“有破
军。”珥贯至日，有杀将。两军相当，先举者败。战则所珥
之方胜。

日晕右珥，王侯有喜，人主有私，事在后宫。

日晕两珥，不出六十日，有大丧，又曰“有谋反者。”两珥
平等俱起而色同者，两军势等。厚润鲜明偏者，所当
有喜日晕而珥如车轮，其国兵亡。

“日晕而珥如井干”，其国乱，有兵大战。一珥为一国；二
珥二国；三珥三国兵同攻其国。一曰日晕，有珥在晕
中，一珥为一主将将，如珥之数。

日晕珥，有云穿之，天下名士死，一曰“士卒多死亡。”
日晕珥，而白云掩映，有大兵。

日晕而珥，下有黄云，人主喜，期百二十日。

日晕而珥，黄云贯之，不出三月，贵人有死者。

日晕两珥，有青云贯日出，国多妖孽，大丧大疫。
日晕两珥聚云其中，其城围。两珥在外，中有聚云，不
出三日，城中出战。

日晕中有四珥，将亡，改立侯王。一曰“有反者。”

日重晕两珥，有兵事。一曰“天子有喜。”

日晕三重，两珥，《国有喜》。一曰“有反者。”

日交晕而珥，天下兵起，一曰：“有兵则罢。”

日晕且冠，王者有拜谒，若立诸侯有德令，大赦。
日晕有戴，人主有德令。

“日晕而负”，其国有喜，得地。

日重晕，有四负，国内乱。三日内雨，不占。负者，赤青气
如半晕，著晕上也。

日晕负且戴，国有喜，得地，战从戴所击者胜。

日晕而冠且戴，天下有立王侯。若自立者，其分益地。
日晕而冠三珥，天子有喜，有赦，又拜大将军。

日晕，且戴，两气如珥形，中赤外青，其名曰“琪”，色皆黄
白润泽，有献宝玉奇璧者。

日晕而冠且缨，有喜。两军相当，则为和解。

日晕而冠，两珥，有缨贯珥中，下交日下，天下名臣死，
不出三十日，有赦。

“日晕而冠珥且纽”，人主有喜。

日晕有抱，抱为顺，人主有喜，子孙吉昌，政令行，两军
相当，得抱者胜。

日晕有抱二，有归命者；四抱，天子有喜，将相和，远人
归。

日晕有璚，君臣乖离，兵起。或曰：“有逃臣。”两军相当，得
璚者败。又曰：“有反臣。”其端出晕，反从内起。又曰：“万人
战死，先举者败。”又曰：“有列土立王。”

日晕四璚，外兵悉败。

“日晕有背，兵起，其分失城。一曰，背所在有叛臣；背在
东，东叛；他如之。两军相当，背所在败。”《乙巳占》曰：“军不
合战，将有叛。背在晕内内叛，在晕外外叛。一曰，背在
晕外，将兵者亡；背在晕内，其端出；晕反从内出事成；
端不出者事不成。”又曰：“日晕，背在晕中，是谓不和。其
色外青内赤，忠臣受主之命有所之。两军相当，则军”
内有欲反于外者。

日晕有两背，将相死，军亡。背在晕中，臣背主命。
日方晕如井，干而上下聚而二背，将反军亡。

日晕而抱且珥，易主将；晕外有珥且抱，围城且胜；晕
中有珥且抱，受围者胜。

日晕，有六珥抱，黄白润泽，内赤外青，天子有喜，军不
战来降；色青，将喜；色赤，将兵争；白，将有丧；黑，将死；一
曰赤抱，有降者，攻城大胜。

日晕旁有两珥，下有抱，天子有喜，得地。

日晕四背，白气干之，其端青赤，妃与臣谋为逆。
日晕有直在两旁，其国有自立为侯王者。针赏其左
右，两军相当。而日晕有直，直所在方胜，若战，宜居其
厚，击其薄者。又曰“军有直为破军”，贯日中为杀将。
日晕有二直，有二人欲自立。色明者成，不明者死。一
曰赤中青外者成，青中赤外者不成。

日晕外有直，直而有黄白气承之，则为立王。

日晕而有三直，欲自立者不成。

日晕而《四提》，大将出奔。

日晕而抱且背者，得抱胜。又曰：“一抱一背为不和，信
者更逆，不信者顺。”

日晕一抱一，璚，臣有反者；出晕则事成。

日晕有四背“璚在晕内，内臣叛；晕外，外臣叛。”

“日晕半一背一璚”，有邪谋不成。

日晕中两背、两璚，又有半晕临日，《有反臣》，中起不成。
日晕，有三、四、五、六，背璚，其端尽出者，反从内起。
日晕而有戴，且有抱珥，其色皆内赤外青，黄色润泽，
国有喜。

日晕而珥，有两背璚在晕中，其国战不胜，有反臣从
中起。

“《日重叠晕》，中有两珥，《背璚叛》”，从中起，不成。

日晕，有四珥、四背、四璚，期六十日，臣有兵谋，有急事
闭关。

日晕上有珥，且背，有兵兵入，无兵兵起。

日晕而有赤云，如破车轮，向日为“内提”，内臣叛；背日
为“外提”，外臣叛。

“日晕而抱且璚”，或重抱，内有璚两珥，顺抱击者，胜。
日晕而抱且珥，或璚，有虹贯之，顺虹击者胜。

日晕而冠三重，日下虹长数丈，不出，其年有反者，兵饥。

日晕再重，有两珥，白虹贯之，大兵大战，天子忧。
日晕三重而珥，国有叛兵，亡市邑。

日有交晕而珥，天下兵起，兵在外者罢；交晕不匝当
空者败。

日晕，有一抱、一直，一珥，人主有喜，有所立。

日晕而有抱、有背、有珥、有直，有虹贯之，军从虹击者
胜。

日晕有冠珥及缨者，皆为两军和解，抱戴则有喜。
日无精光，而有赤青晕虹蜺背璚，在心中度，是谓“大
荡”，必有大兵大丧。

日晕，有聚云在旁，色黄白，吉；青白兵行，黑白内乱，青
赤兵解，青黑兵战，流血。有云气从旁入，为有战，随云
攻之胜。

日晕，有云气从外入者，外兵入；从中出者，内兵出。围
城有云气从外贯晕入者，外兵胜；从内贯晕出者，城
中兵胜。五色同占。

日晕，有五色云，如杵贯日，从外入，外人胜；从内出，内
人胜。无军在外为兵，出入，亦为有相谋者。

日晕，有聚云，不去，不出三日兵起；聚云从外入，三日
城围。

日晕，有云如人在晕中，背日者，臣叛。晕合不得去，不
合脱去。

日晕，有云聚，如羽如毛，临日不去，其国大兵忧。
日晕，有云如人，在晕中向日者，忠臣受命，出使还，在
晕外，远使还。得王色者，有喜；不得王色，有忧。

日晕不合，有云如人在晕外，似相就者，攻城不胜。
日晕，有云气如卧人，在晕土，其国败；在晕中，君忧；在
外臣死。

日晕不合，有云如牛，从晕外来，入晕中，有反臣。
日晕有云气如牛，入居晕中，不出三日，寇入城，无兵，
为奸客。

日晕中若外，或云气如死蛇，属军晕，大将死，不利先
举者。

日晕有赤气如戟临日，其下兵起。

日晕有赤气如四豹，交日中，《中国君亡》。

日晕有赤气如建鼓贯日，大旱，三年。

日晕旁有赤云气，两头锐，其下万人战。

日晕旁有赤云气，如节如旗状在外，亦曰“蚩尤旗，兵
且内起。”

日晕，有赤气贯晕中，臣贼主；赤甚者以兵，不甚以药。
日晕，再重，有赤气从中出晕外，天下兵起。

日晕有黄气承之，得地，不出其年。

日晕，有云如锦文，润泽从外入，有文书喜至，从中出，
天子喜，使以喜事出；枯干不明，有忧事。

日晕，有云气如树，居晕上，兵起，客胜。一曰：“不出三日，
兵入城。”

日晕旁有气如悬钟，将死；如幢，如节，如坏屋，所在方
军散败。

日晕，有白气如《车盖》，临其上者，攻城则城降。
日晕有白气凌晕，有兵在外，大战，顺气者胜。

日晕，有白气抱晕，左右相对，两军不战，各谋退。
日晕旁有云气，圆如日状，内兵有谋叛者。

日晕旁有青黑气来掩日，有贼来砍营，预备之胜。
日晕，有锐气，如锋四出，国君亡，地分裂，以日宿占之。
日晕有白虹贯日，虹所起有反者，围城则客兵胜，两
军相当。从虹所起，击其所止，破军杀将。若虹贯晕不
至日，顺虹击之，得小将。虹贯出晕外，从所出处顺虹
击之，胜。

“日出而晕有虹，主人分地。”“入而晕有虹”，诸侯分地。
日晕有二三，青虹从外贯晕。顺虹，战胜。

日晕，有四五白虹从内出贯晕，城中人出战胜。
日晕六七重，有白虹贯彻之，不可围城，城中人出战
胜。

日晕而日乌见，军败，君死，期三年。

日晕形，如人在旁，人主信谗用佞，而速贤人。

日食而有晕珥白云气冥冥者，后妃谋主，天下乱。
日晕隳邪，小人进用。

“日晕散如花”，其分破亡。

日晕上下，断绝不续，将军妄行刑罚，枉法于军。
日晕曲下垂，军中妖言，兵将相惑。

日晕如毛向外射，主胜客败，军多疫死。

日晕明而久，内赤外青外人胜，内青外赤内人胜，内
黄外黑内人胜，内黑外黄外人胜，外白内青外人胜，
内白外青内人胜，内黄外青外人胜，内青外黄内人
胜，内白外黄外人胜，内黄外白内人胜。

日晕黄白，兵不战而未解；青黑，为“和解”，分地；纯黄，为
土工，人不安；色黑，有水，阴国胜。

日晕，外青内赤为顺，宜战；内青外赤为逆，宜守。
日晕周匝为势均，偏厚为偏，有福厚在东，东军胜，他
如之日晕有云从外入，攻城者随云攻之胜。若有云从中
穿晕而出，则宜防城中兵出。

日晕四时壬癸日皆为大水。

日晕吐紫黄气，或黄赤气立日上，或绕日，或日出入。
常有紫云或黄云气光辉射地，日光大明，皆为君安
国昌之象。

日晕者，精盛而抱日，故有王色，即为喜气。月为女主
承君，阴胜则侵阳，非常之气，不宜常见，是故喜在后
宫，非社稷之福也。

“凡两军相当，必谨审日月晕气，知其所起止，远近，应
与不应，长短抱背，多少，迟疾，厚薄，大小枯泽，长短，有
无，虚实久极，疏密相应者势等。”近胜远，大胜小，厚胜
薄，长胜短，泽胜枯，抱胜背，多胜少，有胜无，实胜虚，久
胜亟，密胜疏，重背大破，重抱为和亲，抱多则相亲者
益多，背多为天下不和。背于外者离于外；背于内者，
“离于内。”凡占，分离相去，内赤外青，以和相去；内青外
赤，以恶相去。

“日中有云气如人行”者，臣谋主，两主争帝。

日旁有云气，如龙衔日，如人卧背日，其下有反臣。
“日旁云气相交如蛇”，其下有贼，宜防。

“日旁云气如卧”，人有死将。

日旁云气，如牛守日，其国兵乱。

日旁云气，如人相持，或如人牵日，其下臣叛。

日旁云气如马守日，有兵战；如青鸟守日，司徒欲为
不道；如虎守日，天子贪淫，大将谋乱；如牛守日，国发
兵；如天马守日，伤百姓；如青龙守日，天子慎饮食。
日旁有云气，如人行，两国兵争，臣谋主。

日旁云气如兽，向日开口，有篡弑之事。

日旁云气，如赤蛇贯日，下有反者；黄蛇贯日，交兵；黑
蛇贯日，雨水。

日旁云气，状似蛇，如马，中青，有反者。

日旁云气如人卧，如悬钟，下有死将。

日旁有气，青白如镜，圆明，下有贤人隐。

“日旁云气如人头”，旌旗皆兵起，流血。

日旁云气，如人持斧向日，君以无礼受殃。

日下云气，如两青鸟相向，人主忧，一日臣恣暴，大兵
起。

日下云气，如青赤马，敌人谋伐。

“日下黑云气如龙蛇，其日有雨”，在日上者同。

日下漠漠，有气如车马鸟蛇，或如人披甲而走，或如
虎躅，皆为大将叛。

日下云气如箭向外，三日兵出。

日上下四旁云气如车相随，大水。

“日上下四旁云气，如博局”，小臣谋主，期一年。

日上下青云气，可以出军，战必胜。

日旁赤气如席，万人战死其下。

日旁赤云，曲如车轮，其下有兵，亡城。

“日旁赤云如帚”，夹日其下，不宜先举兵。
“日旁赤云两头锐”，其下，不宜先举兵。

日旁赤云气，如众树，兵起，客胜。

日旁赤云二道向日，不出三年，其分有自立者。
日上赤云如雄鸡，不出三日，其分兵丧。

日上赤气，客军将死。

日下有赤云气，如死蛇，其分大疫，大饥。

日下赤云，形如悬镜，先举兵者败。

日下赤气如锋刃，在两旁，破军杀将，主人受殃。
日将出时，赤云气在上侧，有佞臣。

青云润泽，从西北来蔽日，必举贤良。

青气疾来纵横在，日有奸人入城营。

青气三道贯日，国有谗人，将军失位。

赤云如虹，与日俱出，所临之国有兵起。

“赤云如布掩日”，为“大战”，以日宿占其分，两军相当，则
其地应之。

赤云如鸟啄日，兵起，国君恶之。如两鸟夹日，其国君
亡。

赤云夹日，其下兵起。掩日，不有亡国，必有大战。
赤云相交，随日而曲如车轮，臣背其主。又曰：“其年兵
起。”

赤云直日，宫中有𩰚，君亡。
黄气抱日，辅臣纳忠。日上有黄气，君有喜。

日将出，未出，上有黄气如半晕覆日，人主有德令。
黄气贯日，二子争兴，祸凌天子。

白云气，广二尺，在日东西；不去，兵起国忧。

白云自下，上冲日君忧。

白气围日，有亡城。

日下有白气，如扬旗帜，天子有喜，其分君亦有喜。
日下白云气如悬弓，大乱，兵起，一道一乱，以数占之。
白气贯日，军在外，将死，无军，人主当之。

“白气交错，贯日而过”，军不和，失律。

黑云气贯日，臣谋逆，有军在外，客将死。

黑云气如狸皮掩日，臣专权，军在外，战不利，有屠城黑云气入日，有大雨。

日始出，有黑云气贯之，或一或二三，必有暴雨，不则
有害主者。甘氏曰：“常以九月上丙日，候日旁有交云，
其下兵兴。四方五色云皆见，下国有谋。”

日四旁有气直立贯日，皆为宫中有𩰚。
云气如杵，长七八尺及丈，撞日，臣犯主；入之，其分主
死；色赤，以兵。

云气如锥刺日，君弑于贼。日旁有赤黑气数条，王者
客死。

四时王日，有云气，如虎守日，以五色占。如色克其时
令者，臣不利于君。

“日出没时，有云气横截之，白为丧，黑为惊”，三日内有
雨则解。

赤气随日出，军有忧；随日没，外告急。

日旁气如虹贯日，青，为疫，五谷伤；赤，为臣有欲反者；
白，为兵起；黄，交争；黑，大水。一曰“白气如虹贯日，君亡
臣代主。”五色气如虹贯日，为白衣会其下谋乱；赤气
则殃甚。

青赤气如虹，与日俱出，所临国有大忧。赤青黄气如
虹，在日旁屈屈如车轮，如或二或三四五六，此天之
杀气也，名曰“天决”，其国兵、旱疾疫。

赤青气晕，如《十字界》日，不出五十日，外兵伐中，国君
出走。

日垂气如虹，中天而下至地，其所下兵大起。

“日垂青足。”其下有疫。黑足将军凶。

日已出，欲入天，云皆赤色，其名曰“日空”，其下必有移
民去者。

日入照天云，四方尽赤，大旱，兵起；久旱而有赤云遍
天，照映山谷，来日有雨。一曰：“日旁云气掩日，所照皆
黄，乱兵起。”

日影如蛇，国家败亡。

凡日月旁气，去疾者祸福皆轻，留渐久者渐重，竟日
连夜则愈重也。